钦定古今图书集成/理学汇编/字学典/第083卷 > 《宋陈思书苑菁华》 > 《侧势第一》
## 钦定古今图书集成/理学汇编/字学典/第083卷 > 《宋陈思书苑菁华》 > 《侧势第一》

侧不得平其笔，当侧笔就右为之。《口诀》云：“先右揭其
腕，次轻蹲其锋。”取势紧则乘机顿挫，借势出之，疾则
失中，过又成俗。夫侧锋顾右，借势而侧之，从劲轻揭
潜出，务于勒也。

问曰：“侧不言点而言侧，何也？”

论曰：谓笔锋顾右，审其势险而侧之，故名侧也。止言
点则不明，顾右无存锋向背坠墨之势，若左顾右侧，
则横敌无力，故侧不险则失于钝，钝则芒角隐，而书
之神格丧矣。《笔诀》云：“侧者，侧下其笔，使墨精暗坠，徐
乃反揭，则棱利矣。”